Ruta de les barraques de vinya i esmorzar a Abadal - Club TR3SC\nLa Ruta de les Barraques de Vinya és un singular recorregut per camins de terra, vinyes i boscos. Al llarg del recorregut entre les vinyes, els visitants poden descobrir 8 singulars barraques de vinya de les 40 que hi ha en tota la propietat del celler.\nLes barraques de vinya són unes construccions de pedra seca, testimoni d'una manera de vida tradicional dels viticultors. Les més antigues daten de 300 anys enrere, i les més modernes, de mitjan segle XIX. Avui en dia, es tracta d'uns elements característics i plenament identificatius, tant d'Abadal com del paisatge de Pla de Bages.\nAl finalitzar la passejada, es culmina la visita amb un esmorzar de pagès maridat amb els vins d'Abadal.\n* Observacions: la dificultat del recorregut és baixa (2,5 km). L'activitat té una durada aproximada de 90 minuts (ruta, esmorzar i degustació inclosos).\nDuradaEl recorregut és d'aproximadament 2,5 km i l'activitat té una durada de 90 minuts (ruta, esmorzar i degustació inclòs).\nDescompte aplicable via web TR3SC.\nL'activitat és gratuïta pels menors de 12 anys.


Memòria escrita i anàlisi de la composició d’un moviment simfònic\nRoger Vilà i Camón\nCentre: Ins. Joan Ramon Benaprès. Tutor: Josep Mª Borda\nEl treball que presento és una memòria escrita sobre el procés i la evolució del moviment simfònic que he composat. Per a crear aquest moviment he intentat aplicar tots els coneixements adquirits durant els darrers cursos d’Harmonia* i d’Ampliació d’Harmonia, es a dir, que no hi ha influït cap factor emocional que em mogués a composar.\nEl treball conté el moviment simfònic composat per mi, i el seu anàlisi: les característiques principals del moviment, és a dir, el caràcter, l'articulació i el tempo, entre d'altres; les de la instrumentació, és a dir, les característiques principals dels instruments de corda fregada, que són els que formen l'orquestra de corda, ja que el moviment simfònic està escrit per a orquestra de corda; l'anàlisi de la forma, és a dir, de l'estructura musical de l'obra; l'anàlisi de la tonalitat, l'anàlisi de la textura musical de la obra, i l'anàlisi harmònic de la obra. A més, també hi ha adjunt un glossari que explica els elements musicals que surten durant el treball escrit.\nPer a mi, haver composat una obra i que després fos interpretada ha estat una experiència realment especial; és molt bonic veure que una orquestra està interpretant una obra que tu has composat. Des del moment en que vam començar el curs a l’assignatura d’Ampliació d’Harmonia, ens van dir que composar una obra era el projecte de l’assignatura, i vaig iniciar tot el procés per a que quedés un segon moviment en el que hi hagués aplicat tot el coneixement d’harmonia, i música en general. Vam començar aprenent les característiques dels instruments de corda, que són els que havíem d’utilitzar per a la obra, i després, tècniques i maneres de composar. Aplicant la teoria, vaig començar a escriure diferents melodies i moviments harmònics, dels quals van néixer els temes del moviment, i els ponts que els enllacen. Contínuament vaig estar supervisat per en Víctor Solé, el meu mestre, per a que no hi haguessin errors, tant musicals com d’instrumentació, ja que no podia quedar una obra massa difícil de tocar, per que si no, la orquestra no tocaria a gust, i això s’havia d’evitar. En conclusió, m’ha agradat molt fer l’assignatura d’Ampliació d’Harmonia, ja que m’ha ajudat a aprofundir molt en el que més m’agrada de la música, l’harmonia, i per que m’ha permès ser compositor, com a mínim durant un curs.\nLes classes de l'assignatura d'Harmonia i composició amb Víctor Solé, professor del Conservatori Superior de Música del Liceu, que ha sigut la persona que m'ha supervisat durant la composició del moviment simfònic.


Moments de pau i tranquil·litat al davant del Mediterrani - Línia Nou Barris\nLa Barcelona desconeguda|2021-03-03T17:38:55+01:003 març 2021|Sants-Montjuïc|Línia Nou Barris\nMés d’un segle caminant en paral·lel al Mediterrani. Des de principis de la dècada de 1900 (l’any 1904, per ser exactes), el passeig de l’Escullera protegeix la zona dels temporals, tot i que amb el pas dels anys l’espigó va convertir-se en un espai de passeig, lleure i excursions (a peu o en bicicleta) per als veïns de la ciutat, que podien trobar el seu moment de pau i tranquil·litat a tocar del mar.\nEMBLEMA D’UNA CIUTAT MARÍTIMA\nSituat a l’extrem de la platja de la Barceloneta (administrativament pertany al districte de Sants-Montjuïc, no a Ciutat Vella), l’anomenat popularment Trencaones, dissenyat per l’enginyer Carlos de Angulo, va tenir la seva principal època de glòria als anys quaranta del segle passat, quan era un escenari habitual de gent que hi feia una excursió per anar a menjar musclos i sardines a l’emblemàtic restaurant Porta Coeli. El restaurant era tan popular que fins i tot Manuel Vázquez Montalbán en va parlar al seu primer llibre de poesia (Una educación sentimental, de l’any 1967), però va tancar les portes el setembre del 2000 després que la seva última propietària, Maria Teresa Ollé, no renovés la concessió.\nCap al final de la dècada de 1950, el passeig va ser remodelat per primera vegada, convertint-se en un passeig ample. Una de les conseqüències de les reformes va ser la prohibició de la circulació de cotxes, que des de fa molts anys han de deixar-se aparcats a l’espigó superior i, des d’allà, baixar-hi per poder caminar per la vora del mar.\nAquesta, però, no ha estat l’única vegada que el passeig ha patit canvis fins a convertir-se en el que és actualment: un espai de cinc quilòmetres de llargada perfecte per fer-hi esport i també caminar-hi de forma pausada. Des de la vora del mar, a més, es pot gaudir d’una panoràmica de la ciutat poc habitual, del Mediterrani cap a la muntanya, i és també un escenari que els fotògrafs, aficionats o amb més traça, sovintegen per captar instantànies. Moltes d’aquestes imatges acaben penjades a xarxes socials com Instagram.\nLa presència del passeig de l’Escullera a la cultura popular també té un espai en la cançó El rompeolas, de Loquillo, una balada romàntica que és el tema més conegut del disc Morir en primavera, publicat el 1988 i que molts consideren un himne generacional.


Maison d'Hôtes Les Combrailles Pionsat França - Ofertes d'hotels amb els MILLORS DESCOMPTES EN LÍNIA\nMaison d'Hôtes Les Combrailles\n28, rue du Général de Gaulle, Pionsat, Pionsat, França, 63330 - Veure al mapa\nConvenientment situat a Pionsat, Maison d'Hôtes Les Combrailles és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Maison d'Hôtes Les Combrailles és compromet a que la seva estada sigui el més còmoda possible. L'hotel ofereix Wi-Fi gratuït en totes les habitacions, Zones públiques amb Wi-Fi, aparcament de cotxes, habitació familiar, s'admeten animals de companyia per garantir el més gran comfort possible als seus clients.\nA més, totes les habitacions ofereixen una gran varietat de comoditats com ara calefacció, despertador, articles de tocador, plat de dutxa, sala d'estar per satisfer els clients més exigents. L'hotel ofereix una excelent varietat d'instal.lacions d'oci, incloent jardí. Les seves instal.lacions de primera i una situació excelent fan de Maison d'Hôtes Les Combrailles la base perfecta per a gaudir de la seva estada a Pionsat.\nTots els tipus de viatgers (86) Parelles (39) Viatgers en solitari (8) Famílies amb infants petits (24) Famílies amb infants grans (4) Grups (11)


El Consell de la Formació Professional demana incidir en la planificació de l’oferta d’FP de la ciutat - Ajuntament de Rubí\nEl Consell de la Formació Professional demana incidir en la planificació de l’oferta d’FP de la ciutat\nEl Consell de la Formació Professional demana incidir en la planificació de l’oferta d’FP de la ciutat Aquest dimarts, en el marc de la sessió plenària anual, s’ha aprovat el Pla de Treball 2021 – 2023 i s’ha fet balanç de la tasca del consell dels dos últims anys https://www.rubi.cat/ca/actualitat/noticies/el-consell-de-la-formacio-professional-demana-incidir-en-la-planificacio-de-l2019oferta-d2019fp-de-la-ciutat https://www.rubi.cat/ca/actualitat/noticies/el-consell-de-la-formacio-professional-demana-incidir-en-la-planificacio-de-l2019oferta-d2019fp-de-la-ciutat/@@images/image/preview\nAquest dimarts, en el marc de la sessió plenària anual, s’ha aprovat el Pla de Treball 2021 – 2023 i s’ha fet balanç de la tasca del consell dels dos últims anys\nEl ple del Consell de la Formació Professional de Rubí ha aprovat la seva memòria biennal amb unanimitat dels 30 assistents. El plenari és l'òrgan de màxim govern i representació del Consell i està presidit per l'alcaldessa Ana Maria Martínez Martínez. La sessió d'aquest dimarts ha servit per exposar la feina feta des de 2019 i aprovar el nou pla de treball 2021-2023 també amb unanimitat dels assistents. El nou full de ruta demana un cop més que l’oferta de Formació Professional l’adeqüí al perfil industrial del municipi. “Sabem que la planificació de l’FP és territorial i que no hi pot haver de tot a tot arreu. Però és objectiu quin tipus de ciutat tenim, quin tipus d’indústria tenim i quin tipus de necessitats laborals tenim [...] Ho demanem cada any a qui s’ocupa i tot això s’agreuja quan estem plantejant estratègies contra l’atur i les empreses ens diuen que no troben les persones amb la formació que necessiten”, ha argumentat l’alcaldessa. El regidor d’Educació i Ocupabilitat, Víctor García Correas ha afegit que “a Rubí no només fem la reivindicació, també tenim la mà estesa per acompanyar la implementació de qualsevol cicle formatiu des de l’Ajuntament i amb la complicitat dels centres educatius. Per tant, no és només una critica al planejament, és un oferiment”.\nDurant el ple, s’ha destacat com a acció d’èxit la contractació de 10 nois i noies que cursen Formació Professional Dual a Rubí, que formaran part de la plantilla del consistori durant un any. L’alumnat de l'INS L'Estatut que estudien graus relacionats amb la informàtica treballen al Rubí Forma i al servei d'Informàtica de l'Ajuntament i les estudiants de La Serreta que estudien graus d’educació infantil, integració social i d'atenció a persones dependents s’han incorporat a les escoles bressol municipals i al servei de Joventut. El plenari també ha assenyalat la creació de la comissió d’orientació per a joves que vol donar rellevància al paper del món local en el desenvolupament de l’Orientació acadèmica i professional per oferir suport en les trajectòries i transicions educatives dels i les joves, com a estratègia de promoció de la formació, la qualificació, l’aprenentatge al llarg de la vida i l’ocupació.\n“La feina feta aquests dos anys, és una mostra més de l’aposta que fem per la formació professional, des del convenciment que la formació és la millor política d’ocupació que podem fer i que el model dual, on es tenen compte les necessitats de l’empresariat, també impulsa el creixement econòmic de la ciutat”, ha conclòs l’alcaldessa.\nLa sessió també ha servit per aprovar el Pla de Treball 2021-2023. El document s’ha estructurat de nou en quatre línies: Prestigi, adequació, foment i millora de l’FP; Transicions educatives; Formació i orientació al llarg de la vida i la dinamització del funcionament intern, la projecció externa i les relacions institucionals del Consell de l'FP.\nEl ple s’ha compromès així a continuar promocionant l'FP des d’una perspectiva integrada, a vetllar per una planificació coordinada de l’oferta d’FP integrada i per l’adequació de l’oferta d’FP a les necessitats del sistema productiu; i a promoure les vocacions industrials, la modalitat DUAL de Formació Professional i la mobilitat internacional.\nEn la línia de la transició de l’escola al treball, la sessió ha acordat acompanyar els adolescents en les transicions educatives; impulsar, desenvolupar i col·laborar en iniciatives que previnguin l'abandonament escolar prematur i fomentar el treball en xarxa dels diferents recursos d’informació i orientació per a joves del municipi.\nLa tercera línia de treball té com objectius promoure la formació al llarg de la vida, plantejar l’orientació des d’una perspectiva acadèmica i professional al llarg de la vida, promoure l’acreditació i la qualificació professional de la ciutadania i mantenir i establir nous ponts de col·laboració público-privats.\nFinalment, en el marc de la quarta línia estratègica, la sessió ha definit els següents objectius: organitzar, gestionar i dinamitzar els diferents òrgans del Consell de l’FP, fer difusió de les accions realitzades pel Consell i participar activament en la representació del Consell amb altres entitats i organismes, promoure la participació activa dels membres del Consell en el lideratge de comissions i actualitzar la informació sobre la formació professional.


Un any més, els veïns i comerços del barri de Sant Antoni es reuneixen per celebrar FirAntoni, un esdeveniment en el qual es vol donar visibilitat a tots els recursos i serveis que ofereix el barri.\nAiguajoc, et convida a participar en aquesta nova edició i a compartir amb nosaltres tot el que estem preparant per a tu. Comptarem amb un stand en el qual podràs consultar informació sobre el centre. Des d’activitats i serveis així com modalitats d’abonaments i horaris. A més, podràs conèixer a part del personal, parlar amb ells i fer-los les teves consultes sobre fitness o entrenament.\nA la tarda, ens anem animant i et convidem a participar en dues activitats. Una Màster Class de Ioga i una de Sh’bam amb col·laboració d’Oriel Alvarez, instructor oficial d’AEFA Les Mills, que promet ser una descàrrega d’energia revitalizant. Aquestes activitats estan obertes a tothom, així que digues-li-ho als teus amics i vine’t a passar una tarda de dissabte diferent. A més, a tots els abonats d’Aiguajoc que s’han inscrit per participar a les Màster Class s’enduen un obsequi.\nAl migdia et proposem menjar tots junts i compartir somriures i una bona estona.\nL’esdeveniment tindrà lloc a la cantonada del carrer Urgell amb Tamarit dissabte que ve 10 de juny a partir a les 10h i fins a les 21h. A les 12:30h tindrà lloc la Màster Class de Ioga i finalitzarem amb el Sh’bam a les 19,30h.\nNo t’ho perdis, perquè promet ser molt divertit.\nReserva Ioga aquí


Espanya, l’eix del mercat logístic del futur - Regió7\nPerspectives 2022 | Correus\nEspanya, l’eix del mercat logístic del futur\n«De cara al futur, la logística està cridada a resultar una peça fonamental d’un mercat cada vegada més global»\nJuan Manuel Serrano Quintana. President de Correus\n20·12·21 | 15:44 | Actualitzat a les 16:11\nLa logística s’ha revelat no només com un dels sectors més dinàmics durant la crisi sanitària, sinó que bona part dels analistes assenyalen que serà protagonista tant en la recuperació com en l’economia de la pròxima dècada. La consolidació del comerç electrònic durant el confinament va provocar que el sector no pogués aturar-se, i va ser un dels pocs motors econòmics i generadors d’ocupació en aquesta situació. Però, de cara al futur, la logística està cridada a resultar una peça fonamental d’un mercat cada vegada més global.\nEl nostre país no pot ser aliè a les oportunitats que oferirà l’economia del demà. Per la seva posició geogràfica i cultural, el nostre país pot i ha de tenir un paper protagonista en un futur eix estratègic que uneixi Àsia i Amèrica Llatina. Una estratègia que resultarà molt beneficiosa per a la transformació que té pendent el nostre sistema productiu.\nAquesta aposta de país només és possible si continuem impulsant la internacionalització i digitalització de Correus, adaptant els nostres processos i infraestructures, augmentant la nostra eficiència i ampliant els nostres serveis per atendre tota la cadena de valor del procés logístic, anant més enllà del repartiment d’últim quilòmetre.\nPerò de poc servirà la nostra determinació sense que l’esforç sigui decidit i per part de tots els que formem part de l’economia del nostre país. En aquesta tessitura, tindran una importància determinant els fons que per a la recuperació destini la Unió Europea. Es tracta d’una oportunitat única per a un moment únic.\nA Correus hem decidit que sí, que volem ser l’eina que possibiliti que el nostre país es converteixi en un referent logístic, aportant la nostra tecnologia, la nostra capacitat logística, la nostra capil·laritat en la distribució.\nEn aquest sentit, portem a terme una reflexió contínua sobre la situació dels mercats i la seva possible evolució. Per aconseguir-ho, busquem augmentar la nostra aportació de valor, reforçant els negocis estratègics i la diversificació, i impulsant processos cada vegada més sostenibles, també socialment. Només així podrem continuar mantenint la nostra missió de servei públic, sent útils a la societat i a la recuperació econòmica del país.\n¿I com volem fer-ho? Considerem que hem d’apostar per la col·laboració publico-privada, de manera que l’aportació de Correus, com a empresa pública, ha d’anar sempre en el sentit de consolidar el creixement econòmic de tot el país. Necessitem un sector públic empresarial sòlid que serveixi de tractor per al privat en aquest objectiu d’incrementar la competitivitat i la solidesa del nostre teixit econòmic.\nA Correus creiem que ha arribat el moment d’evolucionar el concepte tradicional de col·laboració publico-privada, entès com que les administracions públiques aporten fons perquè les empreses privades els executin. Volem servir de nexe, esprement les sinergies que s’obtenen gràcies al treball conjunt de les companyies públiques i privades.\nEn definitiva, des de Correus ja estem treballant en aquest sentit, col·locant avui els fonaments d’aquesta estratègia conjunta que tan beneficiosa podria resultar per al nostre país. Al cap i a la fi, impulsar l’economia espanyola és el nostre deure com a companyia, la nostra aportació a la societat amb què estem compromesos.


- 05/09/2012 - 16:29 h\nEls partits majoritaris sempre han mirat d’ocupar l’espai central de l’electorat, o al menys el que ells pensen que pot ser aquest espai central. En el cas de Catalunya, aquest espai se’l disputen tradicionalment entre el PSC i CiU. La realitat, però, és molt voluble en els temps que corren i el que abans era radical ara és central i a l’inrevés.\nPer altra banda, el PSC està en plena metamorfosi tot i que encara no sabem cap a on. Potser és que no ho saben ni ells exactament perquè els seus votants tampoc tenen molt clar el que volen. Tot i aquestes indefinicions dels dos partits majoritaris, hi ha un aspecte, però, en què semblen estar d’acord. El flamant nou president del grup parlamentari del PSC, Xavier Sabaté, ha manifestat que «tard o d’hora» hauria d’haver un referèndum a Catalunya, i s’ha manifestat en declaracions a “Els matins” a favor del dret a decidir dels catalans. «Tant de bo es produís demà», ha assenyalat.


La 1a Trobada Excursionista del Maestrat, el dia 6 d’octubre a Sant Mateu. AMPLIACIÓ DE TERMINI D’INSCRIPCIÓ FINS AL 4 D’OCTUBRE! – Maestrat Viu\nDe editor6 de setembre de 2013novembre 26th, 2018Sense comentaris\nMaestrat Viu i el Club de Muntanya Sant Mateu, com a coorganitzadors de la 1a Trobada Excursionista del Maestrat que tindrà lloc el pròxim dia 6 d’octubre de 2013 a Sant Mateu, vos comuniquem:\nQue el nombre d’inscripcions és il·limitat, per tant esperem una gran assistència.\nD’altra banda, Maestrat Viu, com a entitat que treballa per la llengua i la cultura del Maestrat (i el territori forma part indestriable de la nostra manera de veure el món), desitja que esta trobada marque un punt d’inflexió en la defensa de la comarca del Maestrat, tal com és històricament, de Vilanova a Vinaròs, de Vistabella a Alcalà; i que siga la primera de tot un seguit de trobades excursionistes per tot el Maestrat, que agermane les nostres viles.\nA més, esta trobada és la primera del seu tipus que es fa en tot el País Valencià (si no ens enganyem), per tant la invitació a les autoritats també s’ha estés a la Federació Valenciana de Muntanyisme (FEMECV), la qual ens ha confirmat l’assistència del delegat de Castelló.\nArticle anteriorPresentació del "Vocabulari de Catí" de mossèn Joan Puig a Barcelona, a càrrec de Pere-Enric Barreda\nArticle següentEscrit de Maestrat Viu que s'hauria d'haver publicat en la revista Aiguaclara, núm. 28 (estiu)\neditor10 d'octubre de 2013\neditor3 de febrer de 2013


Relats fantàstics de por i misteri | Diari de Tarragona\n12/06/2021 11:28 | Actualizado a 12/06/2021 11:34\nSuspens, misteri i por és el que tenen en comú els quinze relats que recull el llibre Llegendaris I: relats de por i misteri, a càrrec de l’Associació Pratdip Llegendari. La publicació recull les obres finalistes i guanyadores de les cinc primeres edicions del Concurs Literari Pratdip Llegendari de relats curts de por i misteri, celebrades del 2014 al 2019.\n«Des d’un principi l’associació va impulsar el concurs amb la voluntat de promocionar la cultura i la creació literària en llengua catalana dedicada als temes de por i misteri; i amb el compromís de publicar-ne un recull en assolir les cinc edicions», explica Sílvia Carrillo, presidenta de l’entitat cultural.\n«L’associació va impulsar el concurs per promocionar la cultura i la creació literària en llengua catalana». (Sílvia Carrillo. Presidenta de l’Associació Pratdip Llegendari)\nDes de la primera edició del concurs, el 2014, el jurat ha llegit i valorat més de 130 relats, entre les diferents categories (adults, juvenil i infantil) de les quals en el llibre s’han recollit les cinc guanyadores i deu finalistes, de la categoria d’adult per l’edició de Llegendaris I Relats de por i misteri. La publicació, realitzada amb el suport de la Unitat de Cultura de la Diputació de Tarragona, compta amb el pròleg del periodista Xavier Graset.\nSobre el certamen, Sílvia Carrillo explica que «com a associació que organitza el Festival Pratdip Llegendari al voltant de la festa de Tots Sants, van coincidir en la importància de donar un caire cultural i familiar a l’esdeveniment, reivindicant la Llegenda del Dip de Pratdip i la figura del Dip, com a element mitològic únic a Catalunya».\n‘Llegendaris I: relats de por i misteri’.\nEn tots aquests anys, els participants han estat d’arreu de Catalunya. «Dels autors i autores ens ha sorprès la imaginació, ja que hi ha textos que, des de la base de la por i el misteri, parlen de nens assassins, altres que s’apropen a la ficció, alguns barregen contes tradicionals amb la por, la màgia, el món dels morts...», detalla la presidenta de l’Associació Pratdip Llegendari, qui afegeix que a l’hora de seleccionar els guanyadors i finalistes «el jurat té molt en compte l’estructura del relat, el nus, el desenllaç i l’estil literari, a més del format, perquè tots els participants tinguin igualtat d’oportunitats».\n«Ràpidament em va venir al cap la història i, com que tenia clar el començament i el final, em va resultar molt fàcil escriure-la». (Rosana Andreu. Guanyadora de la segona edició).\nEl periodista Xavier Graset, al centre, ha estat l’ecarregat d’escriure el pròleg del llibre ‘Llgendaris I: relats de por i misteri’. Foto: Alba Mariné\nLa por a través de les paraules\nEnric Alfonso va ser el guanyador, en la categoria d’adults, de la tercera edició amb el relat La mà freda. «M’agrada escriure i he participat en diferents certàmens literaris. Del concurs Pratdip Llegendari em va atraure la temàtica de por i misteri, i era la primera vegada que escrivia un relat d’aquest gènere», detalla l’autor. Sobre el relat diu que «el protagonista és un nen que té por a ser segrestat, ja que de pors n’hi ha de moltes maneres» i pel que fa al procés d’escriptura assegura que «crear una atmosfera de por i suspens és un repte». «En una pel·lícula tens molts recursos, la il·luminació, la paraula o els efectes, però amb un relat la por l’has de generar a partir de les paraules, perquè el lector estigui amb l’ai al cor fins al final», afirma Enric Alfonso.\n«Del certamen Pratdip Llegendari em va atraure la temàtica de por i misteri». (Enric Alfonso. Guanyador de la tercera edició).\nEn la segona edició del certamen la guanyadora va ser Rosana Andreu amb l’obra Llop busca Caputxeta. «Sempre m’ha agradat escriure i em va semblar molt atractiva la convocatòria a partir d’un relat de terror, ja que sóc fanàtica de Stephen King», explica l’autora, qui reconeix que «ràpidament em va venir al cap l’argument i la història i, com que tenia clar el començament i el final, em va resultar molt fàcil escriure-la». De Llop busca Caputxeta diu que «el fet de jugar amb l’imaginari tradicional i fer-li un gir inesperat, basat en la notícia d’una persona que s’ha ofert per ser devorada per una altra, va ser una inspiració».\nAixí doncs, enguany el Concurs Literari Pratdip Llegendari afronta la sisena edició –les bases es poden consultar al web pratdipllegendari.cat– per seguir avivant la por i el misteri en la literatura.


En sanitat no hi ha millor inversió que l'aplicada en la prevenció i promoció de la salut mental. En el cas dels trastorns de la conducta alimentària (TCA), el sofriment, la desorganització de la vida personal i familiar i la repercussió de l'anorèxia i la bulímia nervioses en l'entramat social fan de la prevenció una necessitat difícil, però ineludible.\nLa prevenció primària és la política de salut que estableix programes per reduir la incidència o l'aparició de casos nous d'una determinada patologia. S'anomena prevenció secundària el conjunt d'intervencions assistencials que proporcionen un diagnòstic ràpid i precís i un tractament eficaç. La prevenció terciària, conceptualment més inconcreta, no és més que la suma de mesures que milloren la qualitat de vida de les persones malaltes cròniques i que no són de bon pronòstic.\nEls TCA, per la seva incidència, per la població a la qual afecten, per les característiques i per l'alarma social que generen, han creat una gran polèmica. Per això, tot i ser trastorns d'aparició relativament recent, la necessitat d'aplicar programes preventius es va plantejar des d'un principi. Aquest apartat es refereix únicament a la prevenció primària.\nLa prevenció específica dels trastorns del comportament alimentari es basa en quatre tipus d’intervencions:\nIntervencions psicoeducatives. Basades en proveir informació general contrastada sobre els trastorns de la conducta alimentària i de les seves conseqüències negatives per a la salut. Vigilant sempre que aquesta informació no sigui inductora de conductes de risc.\nIntervencions en educació del criticisme envers els medis de comunicació. Fa referència a actuacions destinades a fer comprendre correctament als adolescents els missatges que reben per part de la societat i els mitjans de comunicació, per tal que puguin “descodificar-los” correctament i puguin crear un pensament crític envers la figura, el pes i les dietes, buscant l'autoconeixement i l'autoaceptació.\nTècniques d’inducció i dissonància. Basada en el concepte de dissonància cognitiva, aquest tipus d’intervenció pretén generar controvèrsia i constatar la inconsistència entre les conductes i els pensaments de les persones que participen a la intervenció per tal de crear una motivació cap al canvi d’hàbits perillosos.\nIntervencions focalitzades en eliminar factors de risc i d’enfortiment de l’hoste. Té com a objectiu reduir la influència dels factors de risc com poden ser la interiorització de l’ideal de bellesa, la preocupació excessiva pel pes, fer dieta restrictiva, la baixa autoestima o el perfeccionisme, i promocionar actituds protectores com l’adquisició d’una imatge corporal positiva, el treball en habilitats socials, l’adquisició de tècniques de resolució de problemes, la millora de l’assertivitat o l’adquisició d’habilitats per fer front a la pressió social.\nMés informació disponible en pdf [216,26 KB ]\nAquest programa, impulsat pel Departament dpEnseyament i el Departament de Salut, té com a objectiu potenciar la coordinació dels centres docents, els serveis educatius i els serveis sanitaris en accions de promoció de la salut i d'atenció a l'alumnat.\nLa fundació ABB desenvolupa un programa de prevenció dels trastorns alimentaris i de promoció de la salut integral en l'àmbit educatiu. També realitzen un taller enfocat a la prevenció de l’assetjament escolar (bullying) a les aules per a infants que el pateixen per problemes de sobrepès o obesitat.\n"Nens en moviment"\nAquest programa de salut pública, desenvolupat pel Servei de Pediatria de la Vall d'Hebron, s'adreça a la prevenció de l'obesitat infantojuvenil. També hi col·labora la Fundació ABB.\nDonar eines per criticar els estereotips i els ideals que es poden veure als mitjans de comunicació. Per fomentar això, és positiu veure la televisió, llegir revistes o navegar per internet amb els fills i filles i després conversar sobre aquest temes.\nFer de l’alimentació un acte social i familiar, fent com a mínim un àpat al dia la família reunida i parlant de temes d'interès i importància per a tots els membres.\nPromoure hàbits d’alimentació saludables.\nMés informació disponible en pdf [212,47 KB ]\nLes àrees assistencials d’atenció primària són molt adients per instaurar i mantenir programes psicoeducatius de prevenció per l'accés dels metges de família, pediatres i professionals de la infermeria als grups familiars. La detecció precoç en l'àmbit de l'atenció primària també forma part d'una política preventiva eficaç.\nLa detecció de comportaments de risc o de casos de poca evolució és de gran importància de cara al desenvolupament de la malaltia. El professional d’atenció primària haurà de tenir les eines suficients per fer-la i saber donar un recolzament específic afavorint la no aparició del problema alimentari. També ha de ser capaç de derivar el pacient a una unitat especialitzada en cas de sospitar la presència d’un quadre complet d’un trastorn de la conducta alimentària.\nMés informació disponible en pdf [205,7 KB ]\nMés informació disponible en pdf [135,08 KB ]\nLa difusió de determinats continguts pot ajudar a generar actituds i conductes saludables de la població. Per contra, un tractament incorrecte pot coadjuvar al desencadenament d’aquestes malalties.\nMés informació disponible en pdf [125,88 KB ]


Acollida matinal – AFA Marquès de la Pobla\nEl servei d’acollida matinal està pensat per la necessitat de totes aquelles famílies que necessiten poder anticipar l’entrada dels nens/nes a l’Escola abans de l’horari lectiu per raons laborals, o necessitats puntuals , el nostre horari és de 8 a 9 i coincideix amb els dies d’escola.\nNo cal fer una inscripció prèvia, amb entrada flexible segons necessitat de les famílies.\nEl lloc d’acollida, és a la caragola del pati de sorra d’infantil.\nEn aquesta hora els nens i nenes que així ho desitgin poden esmorzar, i així poder dormir una estoneta més . És una hora tranquil·la en la que es realitzen activitats relaxades, dibuix, jocs de taula o manualitats senzilles.\nA les 9 el monitor-a acompanya als nens a les diferents aules a excepció dels alumnes de Cicle mitjà i Cicle Superior, que seguint la normativa de l’Escola poden anar sols a les files, en aquest cas van com a màxim 5 minuts abans cap a les files i això porten la mateixa dinàmica que els seus companys.


Lloguer Carro Puja Escales per a Càrregues Pesades | UNIC\nTransportar grans càrregues en edificis o construccions amb moltes escales pot ser una tasca molt complicada i pesada per als operaris. Així mateix, a UNIC tenim la solució adequada: la plataforma a erugues puja escala, també coneguda com a carro puja escales, l’equip perfecte per pujar diferents tipus d’objectes de grans volums en edificis i construccions.\nQuè és el carro puja escales i per a què serveix?\nDissenyat inicialment per transportar pianos per les escales, el carro puja escales s’ha convertit en l’equip perfecte per al moviment de càrregues pesades i voluminoses com: caixes fortes, fotocopiadores, expenedors de begudes, compressors, aires condicionadors, motors d’ascensor, així com pianos verticals i de cua. La seva gran versatilitat permet descarregar equips voluminosos i pesats de furgonetes i desplaçar-los per qualsevol espai per reduït o inclinat que sigui, fins i tot escales.\nEl lloguer del carro puja escales és adequat per a carregar diferents equips, especialment electrodomèstics com rentaplats, rentadores i neveres, així com mobles com sofàs, taules o cadires, entre d’altres.\nAixí mateix, hi ha altres tipus d’objectes, com serien els pianos, on és requerit llogar un tipus de maquinària especial i concret, com són les plataformes a eruga puja escales, dissenyades especialment per transportar aquest tipus de càrregues en escales d’edificis o construccions.\nLloguer plataforma a eruga puja escales, dissenyada per al transport de pianos\nLa plataforma a eruga puja escales es caracteritza per ser un equip versàtil que permet descarregar equips voluminosos i pesats de furgonetes i desplaçar-los per qualsevol espai per reduït o inclinat que sigui, fins i tot escales.\nHi ha 2 configuracions de la plataforma a erugues puja escales per llogar. D’una banda, trobem el tipus PIANOPLAN horitzontal, ideal per al transport d’objectes amb dimensions horitzontals, com ara pianos, impressores, copiadores i per a tots els objectes que necessiten mantenir una posició horitzontal. El PIANOPLAN horitzontal compta amb una plataforma movible per permetre el transport d’objectes mantenint la posició horitzontal.\nI, de l’altra, la configuració PIANOPLAN vertical, una opció dissenyada per facilitar el suport, la càrrega i el transport de certs tipus de material, així com per facilitar-ne l’emmagatzematge, com ara un refrigerador. PIANOPLAN VERTICAL permet que l’objecte es suporti en posició vertical i el carro en posició inclinada. Gràcies als estabilitzadors, la feina es realitza amb total seguretat.\nAltres carro per pujar grans càrregues: el carro puja escales elèctric\nD’altra banda, a UNIC també disposem de més equips que permeten pujar grans pesos a escales d’edificis. Seria el cas del carro per pujar escales elèctric, un escalador especialitzat que pot transportar càrregues fins a 318 kg i té una placa mòbil. El més destacat d’aquesta funció és que permet a l’operador transportar càrregues amunt i avall de les escales, i després a una superfície amb un sol moviment.\nEl carro puja escales elèctric és perfecte per transportar càrregues mitjanes com màquines de cafè, caixes fortes, fotocopiadores, bombones d’aigua calenta, radiadors, instal·lacions de restauració comercial, entre d’altres.\nMés informació lloguer carros puja escales\nSi vols més informació sobre el lloguer de carros puja escales, així com els nostres equips d’elevació de material, transport de material o sobre el lloguer d’un altre tipus de carros o carretons, posa’t en contacte amb el nostre equip d’especialistes.


Com canviar la targeta gràfica d'un ordinador | Consumer\nCom canviar la targeta gràfica d’un ordinador\nAbans de substituir-la asseguri's que la nova sigui compatible amb la seva placa basi\nDepenent l’ús que anem a donar al nostre ordinador la targeta gràfica pot convertir-se, juntament amb el microprocessador, en una de les seves parts més importants.\nSi la targeta acceleradora no té la potència suficient per a jugar a un determinat joc o manca de sortida a televisió a través de la qual visualitzar Dvds i material multimèdia en una pantalla més gran que el monitor, necessitarem actualitzar-la.\nEl primer que ha de fer és consultar la documentació de la seva placa basi per a saber si aquesta disposa de ranures ISA, PCI o AGP i comprar una targeta compatible amb la seva placa. En l’actualitat el format més estès és l’AGP però si disposa d’un Pentium II o superior, mínim indicat per a la reproducció de Dvds, podrà utilitzar qualsevol targeta de les disponibles actualment en el mercat.\nAbans de canviar la targeta, desinstal·li els drivers de la seva vella gràfica per a evitar posteriors conflictes i, amb l’ajuda d’un tornavís, podrà gaudir de la potència d’una nova targeta gràfica en menys de 10 minuts.\nEl primer que ha de fer és assegurar-se que la font d’alimentació de l’equip està desendollada, amb la finalitat d’evitar accidents. Després ha de tocar durant uns segons la caixa de l’ordinador per a descarregar l’electricitat estàtica del seu cos i evitar danyar components essencials d’aquest, com la memòria.\nUna vegada fet això, ja podrà obrir l’ordinador i retirar el caragol que subjecta l’antiga targeta gràfica. Tiri d’ella cap amunt amb cura fins que surti i insereixi la nova targeta en la ranura que ha deixat al descobert. Pressioni amb cura i cerciori’s que ha encaixat bé abans de fixar-la amb el caragol que ha llevat fa uns instants.\nAra l’única cosa que haurà de fer serà instal·lar els drivers de la seva nova targeta gràfica per a poder gaudir de la seva nova adquisició.\nDe totes maneres, a l’hora de canviar una targeta gràfica hem de tenir en compte que, si aquest canvi ho motiva el poder utilitzar un joc d’última generació, la resta de l’ordinador ha de complir amb els requisits, no sols els mínims, necessaris per a poder gaudir del joc amb garanties. D’una altra manera podria haver-se realitzat una inversió que després no seria possible gaudir.\nAixí mateix, si no disposem d’un Pentium II a 400 megahertzs o superior, no podem utilitzar la unitat de DVD del nostre ordinador i una targeta amb sortida a televisió com a substitut del lector de DVD convencional sinó que serà necessari instal·lar també una targeta descompresora MPG 2 per a ajudar el microprocessador a reproduir la pel·lícula. Aquest última targeta es col·loca de la mateixa manera que la gràfica però en una ranura PCI lliure.\nEn cas que desconegui les especificacions tècniques del seu ordinador, pot seleccionar en el menú d’inici el comando executar i escrigui msinfo32.exe. Una vegada en el programa imprimeixi les dades i pregunti al venedor si el seu ordinador compleix els requisits del joc o per a descomprimir DVD.\nInformática-ca ordenador-ca targeta gràfica


La meitat dels acusats al macrojudici per narcotràfic reconeixen els fets a l'Audiència de Palma\nLes defenses dels processats demanen anul·lar una part de les proves de la causa\n3 min. Palma 19/10/2020 11:16\n651x366 Advocats i acusats del macrojudici de narcotràfic a la Secció Segona de l'Audiència de Palma. / ISAAC BUJ Advocats i acusats del macrojudici de narcotràfic a la Secció Segona de l'Audiència de Palma. / ISAAC BUJ\n651x366 Agents de Policia Nacional aquest dilluns a l'Audiència Provincial de Palma / ISAAC BUJ Agents de Policia Nacional aquest dilluns a l'Audiència Provincial de Palma / ISAAC BUJ\n651x366 Furgons policials arriben a l'Audiència Provincial de Palma / ISAAC BUJ Furgons policials arriben a l'Audiència Provincial de Palma / ISAAC BUJ\nGairebé la meitat dels processats aquest dilluns en un macrojudici per narcotràfic a l'Audiència Provincial de Palma han reconegut els fets dels quals se'ls acusa en la primera jornada de declaracions, que estan assenyalades fins al 30 d'octubre. En total, els 14 acusats d'un total de 29 que han declarat aquest dilluns dematí han afirmat haver comès els actes pels quals estan acusats amb l'objectiu d'aconseguir rebaixes en les penes de presó. A més, han rebutjat tant assistir a les properes declaracions del judici com el dret a la darrera paraula.\nLa trentena de persones citades a declarar a la Secció Segona de l'Audiència de Palma entre els dies 19 i 30 d'octubre formaven part, presumptament, d'una banda internacional de narcotràfic que es dedicava a introduir grans quantitats de cocaïna a Mallorca –entre altres destinacions– des de Sud-amèrica. En concret, la Fiscalia acusa els integrants de la banda internacional de delictes contra la salut pública, un delicte de blanqueig de capitals i un altre d'integració de grup criminal. Per això, demana per al conjunt de membres penes de més de 260 anys de presó i imposa multes que arriben a 8,5 milions d'euros.\nNul·litat de les proves\nDurant les qüestions prèvies al judici oral iniciat aquest matí, les defenses de la trentena de persones acusades han demanat la nul·litat de dues de les primeres interlocutòries de la investigació de la causa, concretament una de relativa a la intervenció dels telèfons mòbils dels acusats i una altra d'entrada i escorcoll a diversos domicilis. Segons els lletrats, aquestes no varen estar motivades per motius objectius i podrien anar en contra dels drets dels seus clients.\nD'aquesta manera, i sota la doctrina del fruit de l'arbre enverinat, alguns dels advocats sol·liciten la "nul·litat de les proves" a les quals va donar lloc. Argumenten, en aquest sentit, que la interlocutòria va estar basada només en "suposicions" i fonamentada en "sospites policials".\nA banda d'això, diversos lletrats han coincidit a defensar que la competència del judici no és de l'Audiència Provincial de Palma, sinó de l'Audiència Nacional. Els arguments es basen, per una banda, en el fet que es tracta d'una banda de narcotràfic "a gran escala" i que va haver-hi delictes relacionats amb la causa que es varen cometre a diferents punts de l'Estat.\nLa banda de narcotraficants va estar activa entre els anys 2017 i 2018, fins que va quedar desmantellada per una operació policial. Fins aleshores, les seves operacions es dividien entre Mallorca i diversos punts de la Península: Barcelona, Madrid, Sevilla i Valladolid, segons la Fiscalia.\nMacrojudici en plena pandèmia\nLa majoria de les defenses dels acusats han criticat les condicions en què hauran de treballar durant els propers deu dies a causa del covid-19: sense taula pròpia, repartits per la sala i amb impossibilitat de mantenir contacte visual amb els seus clients durant les declaracions. En aquest sentit, un dels advocats ha criticat que "no pot ser que totes les limitacions afectin la defensa" i ha manifestat que "això dificulta molt la tasca", sobretot "quan es tracta d'una causa tan complexa i amb tants fulls". Per a aquest macrojudici, hi ha més de 60 persones citades, de manera que a la seu de l'Audiència de Palma s'han habilitat tres espais per facilitar l'organització de les vistes. Com que a la sala en què es fa el judici no pot accedir-hi el públic, el departament de premsa del Tribunal Superior de Justícia de les Illes Balears ha facilitat, per primera vegada, una connexió en directe a través de Youtube per seguir-lo a distància.\nLa crisi del covid-19 impulsa "mètodes innovadors" de distribució de la droga\nDesarticulen una de les organitzacions internacionals de narcotràfic més importants que operen a les Illes\nDesarticulen una banda que traficava amb speed a Mallorca\nEls principals processats del macrojudici per narcotràfic justifiquen les acusacions amb negocis immobiliaris\nProfessors de Filosofia de la UIB donen suport a la professora coaccionada durant anys pel catedràtic d'Ètica


Els joves marquen terreny | Román Martínez | barcelona | Espanyol | L'Esportiu de Catalunya\nEls joves marquen terreny Els joves marquen terreny Els joves marquen terreny Els joves marquen terreny + Els joves marquen terreny E-mail\nEl salt. La copa ha servit als més joves de la plantilla per reivindicar-se i demostrar la seva implicació a còpia de bon futbol. Rubi n’ha pres bona nota i podria haver-hi canvis contra l’Athletic\nMelendo, Puado i Álex López fent estiraments en la sessió matinal d’ahir a la ciutat esportiva RCDE / CARLOS MIRA.\nEls joves marquen terreny Els joves marquen terreny Els joves marquen terreny Els joves marquen terreny Els joves marquen terreny E-mail\nLes primeres eliminatòries de copa sempre són feixugues. Jugar les eliminatòries de setzens i vuitens es fa molt costa amunt per a molts futbolistes amb molts quilòmetres a l’elit del futbol. El tècnic de torn acostuma a utilitzar aquesta competició com un banc de proves per veure l’evolució i la implicació de la seva segona unitat. És l’ocasió per sortir de l’anonimat dels entrenaments i mostrar-se en un partit de futbol. El partit del Ramón de Carranza, més enllà de la lluita per passar l’eliminatòria, era una gran oportunitat per a molts integrants de la plantilla de l’Espanyol. Els qui van interpretar a la perfecció aquest paper que tenien al davant van ser els joves de l’equip. Javi Puado, Melendo, Adrià Pedrosa, Álex López i Lluís López van complir el seu paper a la perfecció. De fet, van ser l’eix vertebrador sobre el qual es va aguantar l’equip a Cadis.\nTres d’aquests joves debutaven oficialment amb el primer equip: Pedrosa, Lluís López i Álex López. “Vaig intentar aprofitar l’oportunitat en el meu debut”, deia ahir el migcampista Álex López, que manté els peus a terra després del seu bateig a l’elit: “He de tenir el cap tranquil i cal seguir aprofitant els entrenaments i treballar per quan arribin més ocasions de tornar.” Álex López sap que el seu protagonisme més immediat passa per continuar viu en la copa i ja pensa a remuntar l’eliminatòria a casa: “L’eliminatòria està oberta però sortirem a guanyar. Aquesta és la idea que tenim en cada camp, però ara ens toca remuntar a casa.” El mig també va afirmar que l’estiu passat, quan es va parlar d’una possible marxa al Nàstic en forma de cessió, sempre va mantenir “la il·lusió de poder debutar amb el primer equip”. “Ja ho he fet i ara intentaré aprofitar noves oportunitats”, hi va afegir.\nÁlex López va fer un bon paper a la sala de màquines, Melendo es va moure entre línies com un corcó i Pedrosa va meravellar per la seva verticalitat, tot i que encara ha de millorar en automatismes defensius. Lluís López va suplir el lesionat Naldo i va mostrar un bon nivell i seguretat a l’eix juntament amb Óscar Duarte. De la nòmina dels més joves, Javi Puado va trucar a la porta de Rubi amb insistència. El davanter, que ja havia debutat en la primera jornada a Vigo, va veure tallada la seva projecció amb una lesió inoportuna que el va tenir aturat tres setmanes. Al Ramón de Carranza va oferir detalls de gran futbolista i el seu gol va ser una delícia en l’execució.\nRubi ha pres bona nota del que va veure al Ramón de Carranza. El nivell dels joves li ha obert els ulls i potser algun d’ells tindrà protagonisme dilluns, en la lliga, contra l’Athletic Club. El tècnic maresmenc valora el rendiment per damunt de tot i no entén de jerarquies de cap mena. Els joves van donar una lliçó a més d’un veterà. Per compromís i dedicació sobre la gespa. Van mostrar la seva fam i les ganes de fer-se un forat. És el millor símptoma per impulsar la competència interna de l’equip, i més amb gent de la casa a qui li ha costat molt arribar fins al primer equip. Ara molts d’ells comencen a degustar el premi del seu esforç. La carta de presentació va ser molt bona i pel camí invers han transitat molts veterans que no van saber quin partit s’estava jugant. Un d’ells, Roberto Rosales, que haurà de millorar, i molt, si vol prendre la titularitat a Javi López. Els joves van marcant terreny i fent petites conquestes i els més veterans van retrocedint de manera perillosa.\nEl punta va oferir detalls de gran qualitat i truca a la porta de la titularitat en la lliga\nEL GUIÓ DE LA COPA\nEls joves van interpretar a la perfecció el que es demanava; molts veterans no\n“Sempre vaig mantenir la il·lusió de poder debutar amb el primer equip”\nL'Esportiu. Nacional 03-11-2018, Pàgina 6\nL'Esportiu. Girona 03-11-2018, Pàgina 10


Morters i revestiments d'argila ~ Narcís Cebrià ~ BioConstrucció\nRevestiments d’argila: Confort i sostenibilitat. Molt bona opció en bioconstrucció i ecoarquitectura.\nEls morters per fer revestiments d’argila són una molt bona opció per l’acabat de parets en interiors. La inèrcia tèrmica, l’absorció acústica, la transpirabilitat, la higroscopicitat i el control d’humitat de l’argila són propietats beneficioses per l’ambient interior que fan els espais més confortables. I per tant, és un material molt recomanat en bioconstrucció i ecoarquitectura.\nA més, és un producte sostenible al que no cal afegir additius que desprenguin COV’s ni altres partícules no desitjables a l’aire interior. A part d’argila i aigua, en funció de si és capa base o capa d’acabat, configurarem el morter afegint sorres per millorar la granulometria, morter de calç per estabilitzar i palla trinxada per evitar les fissures.\nEls revestiments de morter d’argila no són tant adequats per exteriors, ni tampoc per interiors amb exposició a graus elevats d’humitat. L’exposició directa a l’aigua, la humitat elevada o els canvis molt accentuats de grau d’humitat comprometen la seva estabilitat i durabilitat.\nPer fer un revestiment interior d’argila, normalment, ho farem en dues fases com a mínim, amb un gruix uniforme a tot el parament. A més, comprovarem si cal millorar prèviament la paret per desploms, per ser d’un material poc adherent o per uniformar forats i buits massa grans. Aquestes adequacions prèvies es poden fer també amb morter d’argila o de calç.\nLa capa base, de 1 cm d’espessor aproximadament, ha de tenir més palla i una granulometria més gran. L’aplicació ha de ser en diferents passades i remolinat sense deixar-la massa lliscada. La capa d’acabat, d’uns 2 mm d’espessor, amb morter més argilós i granolometria més fina, que pot ser amb la mateixa argila o argila de diferent procedència que la capa base, segons la tonalitat que volem aconseguir en l’acabat.\nCom qualsevol producte o sistema constructiu, cal conèixer les seves propietats i condicionaments abans de prescriure el seu ús. Aquests condicionants poden fàcilment convertir-se en avantatges. Per exemple, si no volem posar peces cantoneres a les arestes de les parets, per evitar les fissures i que es trenqui amb els possibles cops per l’ús normal de l’habitatge, és aconsellable no fer arestes marcades, sinó arrodonir-les, evitant les arestes vives.\nSi volem un acabat més resistent al desgast per contacte i més apte per netejar-lo, caldrà una protecció amb pintura com faríem amb la majoria de revestiments interiors. Preferiblement amb pintura al silicat, que ens ajudarà a mantenir les propietats beneficioses de l’argila.


Concert de l’Orquestra de Cambra i el Cor Jove del Conservatori de Badalona a benefici de la Fundació Josep Carreras :: Notícies :: Ajuntament de Badalona\n05/02/2018 10:00 PM -\tcultura\nL’acte es farà diumenge, 6 de maig, a la sala d’actes de l’Hospital Universitari Germans Trias i Pujol\nAquest diumenge 6 de maig, a les 19 hores, a la sala d’actes de l’Hospital Universitari Germans Trias i Pujol, l’Orquestra de Cambra i el Cor Jove del Conservatori Professional de Música de Badalona, dirigits per Ricard Oliver, presenten un programa de concert amb obres de W.A.Mozart F.Schuberti i J.Rheinberger amb l’actuació d’Andrea García, Premi d´Honor del Conservatori 2017, com a solista, que interpretarà el 2n concert de violí en Re major, K.211 de W.A.Mozart.\nLes entrades del concert, que es fa a benefici de la Fundació Josep Carreras contra la leucèmia, valen 5€, i es poden adquirir al mateix lloc del concert una hora abans de l’inici o, anticipadament, al Conservatori de Badalona (carrer del Pare Claret, 2) de dilluns a divendres de 10 a 13 hores i de 16 a 19 hores.\nPer accedir a l’Hospital Germans Trias i Pujol podeu utilitzar el transport públic o el vehicle privat i deixar-lo a l’aparcament on diumenges i festius no acostuma a ser complicat.\nL’acte s’emmarca en els acords de col·laboració entre el Conservatori, l’Hospital Germans Trias i Pujol i l’Institut Català d’Oncologia, que abasten diversos àmbits d’acció, amb la música sempre com a via de comunicació i acció social. L’acte compta també amb la col·laboració de Rotaryclub de Badalona.\nBadalona, 3 de maig de 2018


Pego encén el Nadal | infoniu\nEl municipi celebra un acte el divendres per il·luminar els principals carrers del centre històric\nNadal arriba a Pego a principis de desembre i ho fa en forma de llum. El municipi celebra el divendres 3 de desembre l’encés de les llums nadalenques, un acte simbòlic per donar la benvinguda a estes festes i que té com a principal objectiu fomentar les compres al comerç local.\nEl consistori ha decidit donar importància a este inici de festes amb este acte d’encés de llums a les 18.45 hores a la Plaça del Mercat, on també estarà present la música. Dolçaines i tabalets amenitzaran l’acte al qual l’Ajuntament convida a totes les veïnes i veïns del poble. Una vegada polse el botó l’alcalde, Enrique Moll, juntament amb la presidenta de l’Associació de Comerciants de Pego, Diana Sendra; els músics faran una volta pels carrers enlluernats.\nDes del divendres 3 de desembre fins al pròxim 6 de gener les llums nadalenques (leds de baix consum) il·luminaran els carrers Sant Rafel, el Passeig Reina Sofia, l’Avinguda d’Alacant, la Plaça Antic Regne de València, la Plaça del Mercat, el carrer Poeta Llorente, així com els carrers Jaume I, Ramón i Cajal, Argentina, Moreral, Sant Antoni de Pàdua, Sant Agustí, Major, Ecce Home i Sant Domenech.\nTambé hi haurà llums de Nadal a les quatre entrades principals del poble. Aquesta iniciativa, explica el regidor de Comerç i Promoció Econòmica, Ricardo Sendra, “busca\ndonar un ambient càlid al municipi este mes de desembre perquè la gent s’anime a eixir als carrers per fer les compres nadalenques en els comerços locals”.\nLa volta dels músics i la resta de comitiva pels carrers de Pego acabarà a la Casa del Poble, on l’associació Obrint Camí ha muntat este any el seu Betlem, que s’ha convertit en un dels clàssics nadalencs al municipi de Pego.


Ajuntament de Borriana - L'Ajuntament de Borriana i Facsa inicien la campanya preventiva de control de plagues en la xarxa municipal de clavegueram\nUns treballs que s'estan realitzant en la xarxa general de sanejament, en concret, en embornals, arquetes, pous i col·lectors. En els quals, la brigada d'especialistes de la companyia de Grup Gimeno està aplicant tractaments en què es combinen diferents mètodes, com la polvorització o l'aplicació d'esquers rodenticides, amb la finalitat d'incrementar la seua eficàcia.\nEls treballs de fumigació dins de la campanya, que van començar la setmana passada, es duran a terme en tres fases. La primera de les quals es prolongarà fins al 13 de maig, mentre que la segona tindrà lloc entre el 3 i el 14 d'agost en el nucli urbà del municipi i del 7 al 18 de setembre en els poblats marítims. Finalment, la tercera fase s'executarà del 7 al 21 de desembre.\nReferent a la campanya, el regidor de Serveis i Via Pública de Borriana, Vicent Aparisi, així com el cap de servei de Facsa, Alejandro Boado, han afirmat que les tasques de prevenció s'estan realitzant “en el menor temps possible i a través de batudes intensives per a garantir la màxima neteja de les diferents zones a tractar, a fi de controlar així el cicle de reproducció d'aquests animals en els espais públics”.


Ple ordinari de juliol 18/07/2017 | Ajuntament de Manlleu\nPle ordinari de juliol 18/07/2017\nNota de premsa amb les resolucions de govern, propostes i mocions i informacions de les regidories del ple del mes de juliol.\nS’aprova amb els vots a favor d'ERC, PSC, MES, regidora N/A i IC-V i l’abstenció de la CUP i el PDeCAT:\nCanvi designa de representants de l'Ajuntament a òrgans col·legiats i institucions\nNomenar a Marta Alsina Teixidó, actual regidora d’educació, com a representant municipal en els òrgans i entitats que s’esmenten en substitució de l’alcalde Sr. Àlex Garrido Serra i nomenar-la així mateix representant municipal en els òrgans que s’esmenten a continuació atès que no es va efectuar la designa al seu dia: Consell escolar escola bressol els Picarols i Comissió de Garanties d’Admissió en l’àmbit dels Serveis Territorials d’Ensenyament a la Catalunya Central. Òrgans i entitats amb modificació de la designació:\nConsell escolar Escola Bressol colors\nS’aprova amb els vots a favor d'ERC, PSC, MES, regidora N/A, PDeCAT i IC-V i l’abstenció de la CUP:\nDerogació de l'Ordenança municipal del procediment sancionador\nDerogació de l’Ordenança del procediment sancionador, atès que les seves previsions es troben bé incloses en la referida LPACAP i en la Llei 40/2015, d’1 d’octubre, de règim jurídic del sector públic, o bé, en alguns casos, les contradiuen, fet que motiva, doncs, la supressió d’aquesta noma municipal.\nCreació del Consell municipal infantil de Manlleu i aprovació del seu reglament\nL’Ajuntament de Manlleu ha posat en marxa un projecte de participació infantil que es materialitza en la constitució d’un òrgan de participació infantil, el Consell de la Infància. Aquest òrgan té la finalitat d’implicar els nens i nenes en el debat sobre la vida a la ciutat fent-los actors protagonistes dels assumptes públics a través de l’adquisició de valors com la reflexió i l’esperit crític, la disposició al diàleg, el treball en equip, l’empatia, la tolerància, la convivència i la responsabilitat.\nPer tant s’aprova crear, com a òrgan de participació ciutadana sectorial, el Consell de la Infància de Manlleu i aprovar inicialment el Reglament del Consell de la Infància de Manlleu. El projecte està previst que s’iniciï durant el curs 2017-2018\nAprovació calendari festes locals any 2018\nEs fixen les següents dates com a festes locals de Manlleu per a l’any 2018:\nDijous dia 29 de març- (dijous Sant)\nDilluns dia 21 de maig (Pasqua Granada)\nModificació del pressupost. Crèdits extraordinaris exp. 40\nPROPIETAT INTEL.LECTUAL: LLICÈNCIES\nADM ELECTRÒNICA I PLA DIRECTOR\nAprovar l’expedient per a la modificació del pressupost mitjançant crèdits extraordinaris per import de 11.132,00 €, finançats amb baixes d’altres aplicacions.\nS’aprova amb els vots a favor d'ERC, PSC, MES i regidora N/A, l’abstenció de la CUP i el PDeCAT i el vot en contra d’IC-V:\nModificació RLT 3.2017\nUna empleada municipal ha manifestat la seva voluntat de reincorporar-se a aquest Ajuntament el proper mes d’octubre, un cop finalitzat el període màxim per al qual se li va atorgar una comissió de serveis a un altre Ajuntamentc, de forma que la seva incorporació requereix de l’existència d’un lloc de treball vacant i adequat a la plaça que té en propietat en aquesta corporació. S’amplia doncs una dotació del lloc de treball de “Tècnic/a de Serveis Econòmics” (codi 5.002), reservat a personal funcionari, que passa d’1 a 2 dotacions. Les característiques essencials d’aquest lloc de treball són: grup titulació A1/A2, nivell CD 20.\nS’esmena també un error material en el dictamen on fa referència la naturalesa del lloc de treball de Tècnic/a auxiliar administratiu/iva – Educador/a Escola Bressol (codi 10.204), que posa que és personal funcionari, quan ha de ser de personal laboral.\nS’aproven per unanimitat els 4 punts següents referents a la cessió del terreny per a la construcció de l’Institut del Ter:\nRectificació i actualització parcial de l'inventari general de béns i drets de l'Ajuntament de Manlleu\nAgrupació de dues parcel·les municipals per destinar la resultant a centre d'ensenyament de secundària\nAlteració de la qualificació jurídica d'un bé de domini públic a patrimonial per cedir-lo al Departament d'Ensenyament de la Generalitat de Catalunya.\nObertura d'un termini d'informació pública prèvia a la cessió d'un bé patrimonial de l'Ajuntament (al sector de la Teuleria-El Verdaguer) al Departament d'Ensenyament de la Generalitat de Catalunya per destinar-lo a la construcció d'un centre d'ensenyament d'educació secundària\nEl Departament d’Ensenyament de la Generalitat de Catalunya ha sol·licitat a l’Ajuntament de Manlleu la cessió de terrenys que siguin aptes urbanísticament per a la construcció d’un centre públic per impartir ensenyaments d’educació secundària (Institut).\nL’Ajuntament considera que els terrenys més adients són els que estan situats en el sector de la Teuleria, que afronten al carrer Eduard Rifà. Actualment aquests tenen la qualificació urbanística de sistema d’equipaments comunitaris i en una part d’aquests es troben instal·lats provisionalment uns mòduls prefabricats on ja s’imparteixen ensenyaments d’educació secundària. La superfície ocupada per les instal·lacions provisionals (mòduls i patis) és de 6.477,24 m2, insuficients per construir-hi un centre educatiu públic. Cal procedir a l’agrupació de dues parcel·les municipals per formar-ne una de nova amb una superfície total de 14.031,74 m2, superfícies necessària segons les converses mantingudes amb el Departament d’Ensenyament.\nLa finca resultant de l’agrupació serà la que tindrà la descripció següent:\nBé immoble: Terrenys equipaments destinats a centre d’educació secundària.\nDescripció: Finca urbana, de forma irregular, situada a Manlleu, amb front al C/ Eduard Rifà números 24-26.\nMesura superficial: és, segons medició recent de l’Ajuntament, de 14.031,74 m2.\nValor de la finca: 651.351,62 €.\nNaturalesa del bé: bé de domini públic, afecte a servei públic. Immoble.\nAprovació inicial de la relació de béns i drets de necessària expropiació per a l'obtenció d'un terreny del paratge de La Devesa afectat a vial públic-passatge pel pla especial de la façana urbana i de les vores del riu Ter.\nAprovar inicialment la relació de béns i drets afectats per l’actuació expropiatòria d’un terreny situat al paratge de la Devesa, per tal de destinar-lo a les finalitats determinades pel planejament urbanístic, és a dir, sistema urbanístic local de comunicacions (vial-passatge públic).\nS’afecta per expropiació el ple domini en una superfície de 742,64 m2, necessaris per a l’execució del planejament que els destina a sistema de comunicacions (vial públic-passatge) per garantir l’accés peatonal i rodat fins al domini públic hidràulic. El terreny objecte de l’expedient està qualificat de vial públic-passatge pel pla especial de millora de la façana urbana i d’ordenació de les vores del riu Ter.\nTrobareu els textos de les mocions a: http://manlleu.cat/pl3/descobrir/noticies/id495/convocatoria-de-sessio-ordinaria-del-ple-de-l-ajuntament.htm\nMoció lluita contra violència gènere. Presentada per IC-V.\nEs vota l’entrada per urgència de la Moció per a la millora dels accessos i la modificació de la senyalització C-17, C-37 i C-25 indicant zona industrial per l'entrada de la Miranda, presentada pel PDeCAT, però no prospera, rebent els vots a favor de la CUP, PDeCAT i iC-V i en contra d’ERC, PSC, MES i regidora N/A.\nPel que fa a Educació la regidora informa que l’acte d’inici del curs acadèmic 2017/18 tindrà lloc el dia 8 de setembre a les 12 migdia a Can Puget i que anirà a càrrec d’Efren Carbonell, de la Fundació ASPASIM, dedicada a la integració, inclusió, assistència, rehabilitació i atenció integral, personalitzada i de qualitat de les persones amb discapacitat psíquica greu en tots els àmbits vitals. Efren Carbonell parlarà de la inclusió educativa de l’alumnat amb barreres per a l’aprenentatge.\nContinuant amb Educació la regidora comenta que a l’Institut Antoni Pous se li ha concedit una 2a línia del cicle formatiu de tècnic d’integració social. La regidora felicita al centre per la feina ben feta. L’aposta del Centre de Formació Integral que l’ajuntament està fent a l’institut també ha contribuït positivament a que s’hagi concedit aquesta 2a línia.\nPer acabar la regidora felicita als alumnes de La Salle Manlleu, Judit Donada, Marc Gutierrez (Torelló), i Roger Godayol, i a Pau Canuda de l’Institut Antoni Pous, per les seves excel·lents notes a les PAU.\nLa regidora explica que per 3r estiu consecutiu s’han posat en marxa les targetes moneder, per donar ajudes als infants que durant el curs escolar reben beques menjador, i que durant el curs els mesos de juliol i agost podrien quedar desatesos. Es donen 3 tipus d’ajudes: les del 100%: 175 euros, les del 50%: 125 euros i una tercera ajuda de 75 euros. Hi ha un total de 178 famílies beneficiàries i això ha suposat un cost total aproximat de 45.000 euros. A les famílies que reben aquestes ajudes se’ls fa lliurament d’una piràmide de l’alimentació, on es mostra els productes bàsics als que es pot accedir amb la targeta.\nPel que fa al projecte #invulnerables, concretament al programa Futbolnet, 54 nois i noies de 12 a 16 anys hi estan participant. Aquest programa promou l’esport basat en valors, no en la competitivitat.\nLa regidora comenta també que en el marc del protocol d’actuació municipal per l’abordatge dels maltractaments a la gent gran de Manlleu s’ha realitzat el recull de dades al que l’ajuntament s’havia compromès. Aquesta informació ajuda a fer visible un problema que a vegades queda tancat dins la llar i ha d’ajudar a definir campanyes de prevenció i el circuit d’intervenció coordinada. Les dades d’aquest recull es poden trobar a http://transparencia.manlleu.cat/accio-de-govern/plans-i-estrategies/protocol-d-actuacio-abordatge-maltractament-a-la-gent-gran-2016.htm\nL’alcalde fa un agraïment a les persones, col·lectius i entitats que treballen durant tot l’any preparant la Festa Major, la Festa del Serpent i la Fes-te Jove.\nL’alcalde comenta també que avui és el darrer ple d’en Lluís Solé, interventor, i aprofita per agrair la tasca que ha realitzat a l’ajuntament i el seu esforç i dedicació.\nEl regidor explica que s’han mantingut reunions amb els veïns del carrer del Serpent per modificar el sistema d’aparcament. S’està buscant la millor solució per complir 2 objectius, el primer que només s’aparqui a una banda, i el segon que això no provoqui un augment de velocitat al pas per aquest carrer. Es posarà un coixí berlinès a mig carrer i els vehicles aparcaran a bandes diferents segons el tram de carrer.\nEl regidor comenta també que la Diputació de Barcelona farà en breu un arranjament a la carretera de la Gleva per suportar un eixamplament en previsió de l’augment de trànsit que suposarà el tancament del pont Can Molas. S’està fent també el reasfaltat del carrer Rusiñol per part de Diputació de Barcelona. El regidor lamenta haver avisat amb poca antelació als veïns d’aquestes obres, però explica que com que les obres són realitzades directament per la Diputació des de l’ajuntament es van conèixer els dies concrets d’obres just 3 dies abans d’iniciar-les.\nSeguretat Ciutadana, Salut Pública i Gent Gran - Carme Trillas\nLa regidora comenta que el recull d’informació que ha comentat la Dolors Collell ha permès detectar 19 situacions de maltractaments a gent gran a Manlleu. La regidora dóna dades sobre aquests casos que es poden consultar a: http://transparencia.manlleu.cat/accio-de-govern/plans-i-estrategies/protocol-d-actuacio-abordatge-maltractament-a-la-gent-gran-2016.htm\nLa regidora explica referent al Servei d’assessorament individual sobre les clàusules abusives Terra, que la Diputació de Barcelona i el Col·legi d’advocats de Vic han signat un conveni i que aquest últim serà qui que atendrà individualment els casos. L’atenció es farà en 3 espais, a Manlleu, a Vic i al Consell Comarcal. Per accedir a l’assessorament s’ha de demanar hora a l’OAC.\nLa regidora comenta que hi ha hagut un augment del nombre de gavians i que això ocasiona molèsties a veïns i veïnes de Manlleu. Es reforçarà la campanya per què no proliferin aquestes aus.\nPer acabar, a nivell de Salut Pública explica que s’han fet inspeccions a comerços i diferents establiments i s’han realitzat dos tancaments provisionals, un a un bar i un altre a una carnisseria, ambdós per temes d’higiene.\nLa regidora comenta que el 25 de juliol es farà la 2a recollida de residus tòxics per a empreses.\nLa regidora explica també que s’ha activat el Pla Alfa per les condicions meteorològiques actuals i el risc potencial d’incendis.\nPer acabar comenta que fins el 7 d’agost està obert el termini de sol·licitud d’una parcel·la d’hort municipal i que de moment hi ha unes 50 sol·licituds entrades.\nLa regidora presenta les dades del primer semestre de funcionament de l’OAC centralitzada. Trobareu les dades aquí: http://manlleu.cat/descobrir/contactar.htm\nData de modificació: 19/07/2017 14:20:27


Hongria i Budapest: guia i relat viatge per lliure | Viatgeaddictes\n2.6 de 5 (326 vots)\nHongria és un país situat en el centre geogràfic d'Europa, sense sortida al mar, i que comparteix fronteres amb Eslovàquia al nord, Ucraïna i Romania a l'est, Sèrbia i Croàcia al sud, Eslovènia al sud-oest i Àustria a l'oest.\nBudapest és la seva capital i també la seva ciutat més gran. El país té una superfície total de 93.030 km2 (és 3 vegades més gran que Catalunya). És, en general, un país bastant pla i ocupa la conca mitja del riu Danubi. A l'oest destaca el llac Balaton, el més gran d'Europa Central.\nSi bé és cert que en alguns dels seus països veïns podem trobar paisatges o monuments més espectaculars que a Hongria, la veritat és que el país té molt que oferir al viatger inquiet. Per exemple, podem trobar un gran nombre de llocs declarats Patrimoni de la Humanitat, sobretot tenint en compte el petit tamany del país.\nA més, a Hongria trobem altres ciutats i pobles que són certament encantadors i que ens permetran veure i gaudir de prop l'estil de vida de la població magiar.\nEn l'apartat de restaurants la veritat és que del restaurants de Budapest que vam provar cap ens va convèncer prou per a poder recomanar-lo aquí. De tota manera podeu mirar la pàgina Restaurants de Budapest , un llistat de restaurants de la ciutat amb opinions de viatgers, i escolliu vosaltres mateixos.


Proves Oftalmològiques per a Esportistes | Admiravisión\nInici Oftalmosport Proves Oftalmològiques per a Esportistes\nQuan practiquem esport habitualment, és important cuidar els nostres ulls. Realitzar-te Proves Oftalmològiques especialitzades per a Esportistes, t’ajudarà a prevenir possibles lesions oculars.\nquantitat de Proves Oftalmològiques per a Esportistes\nCategories: Oftalmosport, Proves Oftalmològiques\nEn fer la reserva, et guardem el preu amb el descompte ofertat\nProves oftalmològiques específiques segons modalitat esportiva.\nVisita diagnòstica i d’orientació amb oftalmòleg de la unitat Oftalmosport.\nEl tractament de possibles patologies associades.\nLa Revisió mèdica Oftalmològica per a Esportistes és ideal per a millorar el teu rendiment esportiu i prevenir lesions oculars derivades a la pràctica d’exercici.\nEn alguns casos, és molt important realitzar un examen visual específic en el qual s’avaluïn aspectes concrets de la visió estàtica, dinàmica, la visió perifèrica i la motricitat ocular. Per a obtenir determinades llicències federatives, és necessari superar certs exàmens visuals.\nEn què consisteix la Revisió mèdica Oftalmològica per a Esportistes?\nEn alguns casos, és molt important realitzar un examen visual específic en el qual s’avaluïn aspectes concrets de la visió estàtica, dinàmica, la visió perifèrica i la motricitat ocular. Per a obtenir determinades llicències federatives, és necessari superar certs exàmens visuals\nRevisar obligatòriament la vista de tots els atletes que presentin un risc augmentat de lesions oculars greus (miopies elevades, afaquias o pseudofaquias quirúrgiques, cirurgies oculars prèvies, infeccions oculars greus, despreniment de retina, esquinçaments retinianos, retinopatia diabètica).\nAquestes capacitats es tenen de manera natural però, no obstant això, es poden millorar i augmentar així el teu rendiment esportiu.


Pere Casaldaliga, català-brasiler, poeta i bisbe, un dels màxims exponents de la teologia de I'alliberament és l'impulsor d'aquest instrument que serveix de pont d'un món amb un altre món, el dels exclosos amb els dels que els sobra de tot. Són les veus del Sud, dels oprimits i dels exclosos, que ens porten la seva realitat mitjançant aquesta Agenda Llatinoamericana i Mundial.\nUna Agenda que és molt més que una agenda, i se'n dóna resposta només a l'obrir la primera pàgina, on diu: "És el llibre llatinoamericà més difós cada any dins i fora del continent". I passant pàgines veiem un escrit que tampoc el trobarem a cap mes altre llibre o difícilment el podem trobar, que diu: "Aquesta agenda-almanac-anuari és propietat del Poble llatinoamericà, que dóna permís per copiar, citar, reproduir, multiplicar i difondre els materials aquí continguts".\nHi ha mes de 60 articles, i aquí a Catalunya s'enriqueix amb altres articles, adaptant unes mateixes causes que aquí son més palpables. És ben plural i diversa, hi escriu gent de tot color però amb un objectiu comú. Aquí a casa nostra hi podem trobar articles d'en Quim Pla (que vingué a Vilaplana a presentar el llibre traduït del seu company en Quim Vallmajó: L’Evangeli d'en Quim. Una vida per Ruanda), un poema del gironí Sebas Parra, Joan Gomis, president de Justícia i Pau, Arcadi Oliveras, Manuel Vázquez Montalbán, Xavier Joanpere i molts d'altres.\nAquesta agenda neix I'any 1992, i ja en fa 7 que es tradueix al català. Neix arrel d'aquell famós aniversari, el del "Descubrimiento de America" o de "Encubrimiento de America" o de "Los 500 engaños". On 60.000.000 de nadius foren assassinats cruelment i els robaren les terres, i se'ls continua robant. I tots d'alguna manera hi participem, en aquest genocidi.\nL’Agenda cada any té un lema. El lema d'enguany es l'Altra Mundialització, no la mundialització que ens venen, sinó la mundialització solidaria i compromesa.\nAquest any com a novedós hi ha la incorporació del mapa Peters. Mapa realitzat per Arno Peters, historiador alemany que va publicar el 1974 un mapamundi amb la finalitat de corregir les distorsions habituals de les superfícies, tot mantenint la fidelitat de l'eix nord-sud i la fidelitat de la posició real respecte de l'Equador per donar una bona orientació. Ja que el mapa Mercator va ser pensat sobretot pels navegants, però resulta que s'ha utilitzat també a nivell educatiu. I al Mercator els pobles del Sud són molt més petits que els pobles del Nord, per tant, fins i tot amb això ens han enganyat. Així doncs, una manera d'explicar l'altra mundialització és a traves del mapa Peters.\nAquesta Agenda s'edita ja a uns 28 països i en 10 idiomes. A Catalunya aquest any se n'han fet 5.200 exemplars. L’any passat es feren cap a una cinquantena de presentacions i hi participaren 7 grups de teatre. D'aquesta manera l'Agenda es converteix amb una gran campanya de sensibilització. És un instrument pedagògic per construir la cultura de la solidaritat i no té cap finalitat de lucre.\nCompreu-la i veureu el que hi ha.


Seat ajusta de nou la seva producció per adaptar-se a la caiguda de vendes\nLa caiguda de vendes a Espanya i la frenada al mercat europeu obliguen a revisar a la baixa l'activitat amb aturades puntuals de producció alguns dies i ajustos als torns\n3 min. Barcelona 13/09/2012 16:20\n260x366 Interior de la planta de Seat a Martorell / Manolo Garcia Interior de la planta de Seat a Martorell / Manolo Garcia\nLa planta de Seat a Martorell (Baix Llobregat) tancarà a l'octubre diversos dies les línies 1 i 2 i ajustarà els torns de la de l'Audi Q-3 per reduir la fabricació de cotxes en gairebé 16.000 unitats, com a conseqüència de la caiguda de les vendes a Espanya i altres mercats europeus.\nAquesta és una més de les revisions dels plans de producció que la companyia automobilística s'ha vist obligada a dur a terme des de la tardor de 2011, quan la dràstica reducció de les matriculacions de vehicles a Espanya va començar a afectar la marca.\nEn concret, Seat reduirà l'últim trimestre de l'any la seva producció i fabricarà 7.254 vehicles menys del model Ibiza (línia 1), i 3.999 vehicles menys dels diferents models de la línia 2, mentre que la línia 3 produirà 2.700 unitats menys de l'Audi Q3 i 2.015 menys de l'Exeo.\nPer dur a terme aquests plans, es tancarà la línia 1 els dies 8, 9, 10 i 11 d'octubre, a càrrec d'hores dels treballadors, mentre que la línia 3 deixarà de realitzar els 16 torns addicionals previstos, a més d'ajustar també la producció els dissabtes, segons ha confirmat la companyia.\nFonts sindicals han apuntat que la comissió de productivitat encara ha de decidir com es realitzarà la reducció de la línia 2, que fabrica el nou León, un dels models, amb el Toledo, en què la marca confia per reactivar les vendes.\nAquests números provocaran que 2012 no es pugui tancar amb la previsió inicial de producció de vehicles, que superava les 400.000 unitats.\nLa previsió actualitzada per a aquest any és d'uns 380.000 vehicles, xifra que encara estaria per damunt de la producció de 2011, que es va situar en 350.000, segons han apuntat fonts de la companyia.\nMalgrat l'increment de vendes en els mercats d'Alemanya, el Regne Unit, Rússia i Mèxic, entre d'altres, les matriculacions de Seat van caure un 12,2% entre gener i juliol, i van arribar als 189.200 vehicles.\nEl sindicat majoritari de Seat, UGT, ha expressat la seva preocupació pels "números de la reducció" que s'estan estudiant per al 2013.\nAquesta central sindical ha demanat que, en el cas que es plantegi una reducció de personal, aquesta hauria de recaure en primer lloc en els llocs ocupats per treballadors d'ETT.\nDe moment, les mateixes fonts de l'empresa asseguren que la companyia no té sobre la taula cap expedient de regulació d'ocupació.


Haus Michaela Rauris Àustria - Ofertes d'hotels amb els MILLORS DESCOMPTES EN LÍNIA\nBerglweg 11, Rauris, Rauris, Àustria, 5661 - Veure al mapa\nDissenyat tant per oci com per negoci, Haus Michaela està situat idealment a Rauris; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHaus Michaela ofereix un servei impecable i compleix amb totes les exigències dels més experimentats viatgers. L'hotel ofereix accés a una gran gama de serveis, inclosos habitació familiar.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, balcó/terrassa, aparell de televisió, TV satèl•lit/cable, cuina americana a cada habitació. Les instal.lacions d'oci de l'hotel, que inclouen esquí, jardí estan dissenyades per escapar i relaxar-se. Amb una localització ideal i amb comoditats imbatibles, Haus Michaela no troba competidors en cap categoria.\nTots els tipus de viatgers (24) Parelles (8) Viatgers en solitari (3) Famílies amb infants petits (9) Famílies amb infants grans (2) Grups (2)


La Justícia podrà imposar multes de fins a 12.000 euros a qui cometi un delicte contra la seguretat viària - Altaveu el diari digital d'Andorra\nLa Justícia podrà imposar multes de fins a 12.000 euros a qui cometi un delicte contra la seguretat viària\nEls grups de la majoria volen introduir sancions econòmiques a les penes de presó i d’arrest contemplades actualment al Codi Penal per aquestes conductes\n19/12/2019 (08:00 CET)\nEls grups de la majoria (Demòcrates, Liberals i Ciutadans Compromesos) volen endurir els càstigs que actualment s’imposen a aquelles persones que cometen delictes vinculats a la conducció, especialment els que fan referència al fet d’agafar un vehicle havent consumit alcohol o drogues. És un dels objectius de la modificació de la Llei de Seguretat Pública que s’ha tramitat al Consell General. En concret, el que es vol és que els batlles i magistrats puguin anar més enllà de les actuals penes d’arrest o presó i imposar també multes econòmiques que, en funció del delicte, poden arribar fins als 12.000 euros.\nEl text, que ha començat el seu tràmit parlamentari, posa en relleu, en la seva exposició de motius, que la fiscalia va alertar, aprofitant el seu informe durant l’oberta de l’any judicial, del fet que “s’ha produït un augment del 53,16% en el nombre de causes incoades per delictes contra la seguretat viària” i que, moltes d’elles, estaven vinculades a “la conducció de vehicles sota la influència de begudes alcohòliques i (...) sota la influència d’estupefaents”. Per això, “tenint en compte aquest increment molt preocupant (...) el Legislador creu necessària major contundència en la prevenció i en la sanció d’aquestes conductes”.\nPer fer-ho, la proposició de llei presentada conjuntament per DA, Liberals i CC, incorpora una disposició final mitjançant la qual es modifiquen diferents articles del Codi Penal, molts d’ells vinculats als delictes de seguretat viària. Fins ara, aquest text només establia penes d’arrest o de presó per a infraccions com ara la conducció sota els efectes de l’alcohol o de drogues, el refús a fer algun control, la conducció temerària o l’alteració de la seguretat en el trànsit, a banda de la possible privació del permís o de la inhabilitació en el cas dels professionals. En cap cas, però, es preveien multes econòmiques. Això és justament el que canviarà en el cas que la llei s’aprovi tal com s’ha tramitat.\nAixí, per exemple, en el cas que un conductor superi en un control els 0,8 grams per litre de sang –el que es considera positiu penal-, a banda de la pena d’arrest de fins a un any i la retirada de carnet fins a tres anys que comporta aquest delicte actualment, la justícia també haurà d’imposar una sanció d’entre 600 i 3.000 euros. Aquesta xifra serà superior en el cas dels conductors professionals, com ara de transport de passatges o de vehicles de pes superior a 3.500 quilograms. Per aquestes persones, cal recordar, el positiu penal es rebaixa fins als 0,5 grams per litre de sang. A aquest article, el 268.2 del Codi Penal, s’hi afegeix una multa d’un mínim de 1.200 euros i un màxim de 6.000.\nEl mateix succeeix amb l’article 269, que tipifica el refús a sotmetre’s a una prova d’alcoholèmia o de tòxics. En aquest cas, la multa pot ser de fins a 3.000 o de fins a 6.000 euros segons si el conductor és o no professional. Les sancions econòmiques encara són més dures en el cas dels delictes d’alteració de la seguretat en el trànsit i poden arribar a ser de 12.000 euros.\nEnduriment de les multes per consum de drogues\nEl text manté una línia similar a la dels delictes contra la seguretat viària pel que fa al consum de drogues: endurir les sancions econòmiques que ja preveu el Codi Penal. La mateixa disposició final modifica altres articles, com ara els que regulen el càstig a imposar en el cas d’introducció i possessió de substàncies estupefaents per a consum propi. Per exemple, actualment hi havia, en aquests casos, una multa de 1.200 euros i ara podria arribar a ser de fins a 2.000. Si el consum es fa en un local públic, pot pujar encara més, fins a 2.500.\nAl mateix temps, també s’afegeix un article, el 286 Ter, que estableix una pena de presó de fins a un any o d’arrest i una multa de fins a 6.000 euros per a qui vengui alcohol a menors d’edat. Un altre canvi, a nivell econòmic, és l’afegit d’una multa de fins a 3.000 euros per a qui cometi un delicte d’injúries.


La formació passarà a dir-se Moviment Progressista per concórrer a les eleccions generals\n1 min. Andorra la Vella 15/11/2018 17:32\n651x366 El conseller general, Víctor Naudi, i el president d'SDP, Jaume Bartumeu, durant una roda de premsa. / M. M. El conseller general, Víctor Naudi, i el president d'SDP, Jaume Bartumeu, durant una roda de premsa. / M. M.\nLa formació que lidera l'excap de Govern Jaume Bartuneu aprovarà en l'assemblea d'aquest dijous a la nit el canvi de nom del partit, que passarà a denominar-se Moviment Progressita (Progressistes-SDP) amb la voluntat de diferenciar-se de l'etiqueta del PS i consolidar el seu senyal d'identitat progressista.\nSDP té ja clar que presentarà llista nacional a les eleccions amb la incorporació de joves i dones, segons ha comentat aquest dijous Bartumeu a l'ARA Andorra.\nEn realitat el canvi de nom no és una decisió actual, ja que va ser aprovat a l'assemblea de setembre de 2017, però no es farà efectiva fins aquest dijous a la nit. També es confirmarà l'executiva actual, que serà renovada després de les eleccions.


Joan Antoni Alapont - L'Enciclopèdia, la wikipedia lliure en valencià\nRevisió de 11:32 2 jul 2019 per Xavier (Discussió | contribucions)\nJoan Antoni Alapont i Pérez (Valéncia, 1 de novembre de 1940) és un escritor i poeta valencià.\nJoan Antoni Alapont naix en el barri de Russafa de la ciutat de Valéncia el 1 de novembre de l'any 1940. És un poeta autòcton, s'inicià en la poesia festiva, escrivint el seu primer llibret infantil de falla en l'any 1982, obtenint el segon premi. Dos anys despuix conseguix el primer guardó i en 1986, el primer de novells.\nEn la secció general ha obtingut, entre els més de 200 llibrets que ha escrit, numerosos premis extraordinaris, ademés d'atres, entre ells, el Premi "Bernat i Baldoví", màxim guardó que s'otorga entre els autors de llibrets de Falles en la ciutat de Valéncia.\nL'any 1995 és guardonat en l'Englantina d'Or en els Jocs Florals de la Ciutat i Regne de Valéncia, organisats per Lo Rat Penat.\nCom a coautor té publicats, alguns llibres de poemes, entre ells, els Recitals de Primavera, que organisa l'Associació d'Escritors en Llengua Valenciana (AELLVA) i té pendent de publicació un poemari.\nEscrigué el llibret conmemoratiu del 150 aniversari de la falla Bolseria.\nEn el camp de la prosa, s'inicia escrivint relats curts i contes d'ambient valencià publicats en la AELLVA.\nTambé és autor de dos apropòsits estrenats en èxit en Carcaixent i Valéncia, aixina com també és coautor en l'obra colectiva, Clams de Vida, en el relat, "La dama de l'escollera".\nA més ha escrit en diverses publicacions, com la revista de lliteratura en llengua valenciana; Cresol.\nPertany a l'Associació d'Escritors en Llengua Valenciana, de la que és tesorer, i forma part de la Junta de Govern de Lo Rat Penat, des d'a on organisa el concurs de Miracles de Sant Vicent Ferrer, el Recital Poètic a la Mare de Deu dels Dolors, Patrona dels poetes valencians, aixina com el floral concurs de les Creus de Maig.\nJunt al poeta Pere Delmonte, inicià els cursos d'introducció a la poesia valenciana, que des de fa sèt anys es celebren en Lo Rat Penat en bon aprofitament i dels quals ya comença a eixir una nova generació de poetes valencians.\nEn l'any 2007 guanya el premi "Elvira Carles" otorgat al millor poema dedicat a Sant Vicent Ferrer en Llengua Valenciana.\nJoan Antoni Alapont - Ma Vida - Llengua Valenciana Sí\nObtingut de «http://www.lenciclopedia.org/index.php?title=Joan_Antoni_Alapont&oldid=151040»


Biblioteca Les Voltes: Història de la cuina catalana i occitana - Volum III\nLes cuines catalana i occitana són cuines germanes. Les relacions històriques, lingüístiques i culturals entre els antics regnes, comtats, regions i comarques d’aquests dos grans territoris, així com el fet de viure en unes terres amb un passat i unes condicions climàtiques semblants han propiciat l’existència d’una de les millors cuines del món, amb un caràcter i unes particularitats tan destacades que des de la mateixa edat mitjana es va reivindicar en diferents receptaris i manuals on es compilava i es preservava. Vicent Marqués ha dedicat la seva vida a compendiar la història d’aquesta cuina. En aquest tercer volum ens ofereix centenars de monografies i de receptes de llegums, d’arròs i de pasta. Marqués no només ens explica com les podem fer, sinó també el recorregut històric, filològic, literari i cultural d’uns plats i d’unes receptes que conformen el corpus de la cuina que compartim la gent dels Països Catalans i Occitània.


La 8a trobada del projecte Xarxes per al Canvi reuneix més de 200 centres educatius\nPresentació de reclamacions - canvi de centre\nFons d'Acció Social 2017\nPeticions de mobiliari per als centres educatius\nServei de suport de monitoratge\nLa 8a trobada del projecte Xarxes per al…\nEn el marc de la trobada, el pedagog Phillipe Meirieu va oferir una xerrada sobre l’educació que cal per afrontar els reptes d’avui i es van presentar les iniciatives de 10 dels centres que formen part de Xarxes per al Canvi després d’un any de treball conjunt en el marc del projecte.\nLa sessió plenària de la 8a trobada del programa d’innovació pedagògica Xarxes per al Canvi va reunir ahir al Museu Marítim més de 400 persones, entre elles una bona representació de les direccions i dels centres educatius de la ciutat, docents, mentors i mentores, i equips tècnics del Consorci d’Educació.\nEl programa Xarxes per al Canvi és una iniciativa conjunta del Consorci d’Educació, Escola Nova 21, I’ICE de la UAB i Rosa Sensat, que han sumat esforços per la innovació, amb el repte que en tres anys tots els centres educatius de la ciutat puguin estar immersos en algun projecte de millora sostenible des del treball en xarxa.\nEl programa proposa un model de treball conjunt cap a un canvi basat en un propòsit educatiu competencial i unes pràctiques d’aprenentatge fonamentades en el coneixement existent. Hi estan implicats 204 centres educatius (65 concertats i 139 públics) de tots els districtes de la ciutat, organitzats en 21 xarxes, la inspecció, tècnics dels serveis centrals del Consorci i dels serveis educatius i de les institucions amb les que hem establert aquest aliança.\nXarxes per al Canvi s’organitza amb reunions de xarxa per trimestre, a un dels centres de cada xarxa, havent-se realitzar set fins a l’actualitat. La sessió d’ahir és la vuitena trobada dels centres de les xarxes des de l’inici del programa, i va arrencar amb un emocionant vídeo de resum de les sessions de la 1 a 7 de cada xarxa, que s’han realitzat en un centre amfitrió diferent cada vegada. Ha significat una experiència de desenvolupament professional per a la transformació educativa en un nou context de treball, facilitat per les cinc persones dinamitzadores.\nTransformació educativa fomentant l’equitat entre centres\nEls representants de les quatre institucions implicades en el projecte Xarxes per al Canvi van donar la benvinguda a la trobada posant en valor els principis fonamentals del programa: la seva voluntat de transformació sistèmica, el treball en xarxa i el foment de l’equitat i equivalència entre centres per fer arribar la transformació educativa a tots els centres de la ciutat. Ho van recordar la gerent del Consorci d’Educació, Mercè Massa; el director d’Escola Nova 21, Eduard Vallory; la presidenta de Rosa Sensat, Francina Martí; i la directora de l’ICE de UAB, Anna Cros. I també, en les seves intervencions posteriors, la vicepresidenta del Consorci d’Educació i tinenta d’alcaldia de Drets Socials de l’Ajuntament de Barcelona, Laia Ortiz; i el nou director general de Centres Públics del Departament d’Ensenyament, Josep Gonzàlez-Cambray.\nMeirieu: “A l’escola no s’hi va a aprendre, sinó a aprendre junts”\nEl pedagog Phillipe Meirieu va tancar la primera part de la trobada amb la seva conferència sobre l’educació que cal per afrontar els reptes de la societat. Una societat en la qual, segons el pedagog i filòsof francès, ha canviat l’estatus de l’infant en la família, que és cada cop més una persona a la qual el consumisme empeny a ser capriciosa, a tenir “un desig permanent d’obtenir una satisfacció immediata i a la “pulsió sense reflexió”.\nMeirieu va explicar quines són, des del seu punt de vista, les claus per educar en aquest context difícil per al mestre. En primer lloc, va afirmar, el docent ha de “crear situacions que ajudin els alumnes a estar atents i col•laboratius”, els ha de captivar, “fent-los entendre que no tindran una satisfacció immediata però que ens dirigim junts a un futur compartit”. Així mateix, va assenyalar la necessitat en l’educació de formes cooperació -per a ell un dels elements fonamentals de l’acte pedagògic- que trenquin amb les classes homogènies del model occidental en el qual “tots els alumnes tenen la mateixa edat i el mateix nivell” i estimuli la complementarietat entre els diferents subjectes que ens beneficia a tots.\nPer Meirieu a l’escola “no s’hi va a aprendre, sinó a aprendre junts, a fer societat conjuntament, condició que fa possible la democràcia”. Cal donar temps als alumnes per pensar, per reflexionar, i recuperar el treball manual per assolir la concentració i l’autoexigència que permetrà un bon treball intel·lectual: “L’escola s’ha de retrobar amb la terra, amb la fusta, amb els materials”, insisteix el pedagog francès, per a qui “tots els alumnes haurien d’acabar la primària sabent fabricar un tamboret de fusta sense claus ni goma d’enganxar”.\nCompartir iniciatives de canvi\nDurant la segona part de l’acte alumnat i professorat de diversos centres que participen en el programa Xarxes per al Canvi van explicar les iniciatives de renovació pedagògica i de canvi que han iniciat en el marc del projecte. Amb la dinamització de l’equip coordinador del programa i d’Innovació Educativa del Consorci d’Educació: Mercè Mas, Begonya Folch, Juanmi Muñoz i Artur Vidal.\nAixí s’hi van presentar el treball que s’ha realitzat al voltant del debat socràtic com a eina de transformació educativa, els set principis de l’aprenentatge o la visió del documental "Most Likely To Succeed", amb la participació d’alumnat i professorat de l’Institut Pau Claris i l’Escola Virolai i de professorat de l’Escola Catalònia, l’Escola Seat, l’Institut Escola Oriol Martorell, el Col·legi Immaculada Concepció, el Col·legi IPSE i l’Institut Anna Gironella de Mundet HortaI. O l’experiència de les visites a escoles, com les de l’Institut Escola Costa i Llobera; l’Escola Tàber; Col·legi Padre Damián i l’Escola Cervantes.\nVídeo 1. Resum del que ha estat el primer any i mig de Xarxes per al Canvi com a entorns d'aprenentatge innovadors per a la transformació educativa de la ciutat de Barcelona.\nVídeo 2. Aquest vídeo posa de relleu la connexió entre les reflexions i accions de 20 mestres i pedagogues que han marcat la renovació pedagògica a llarg del s XX a Catalunya i els set principis de l'aprenentatge.(OCDE, 2010)


Gairebé el 54 per cent de les professions a Espanya estan dominades pels homes - Diari de Girona\nEl 31,5% de les ocupacions tenen predomini de dones i només en un 14,8% dels casos hi ha paritat Un informe de l'IVIE i la Fundació BBVA estableix que als oficis feminizats, els homes perceben un 11,1% més per hora que les dones\njordi cuenca 08.12.2018 | 01:22\nGairebé el 54 per cent de les professions a Espanya estan dominades pels homes Diari de Girona\nLa segregació ocupacional va en dues direccions. Una és vertical i al·ludeix a l'escala jeràrquica. Aquí, les posicions més altes les ocupen majoritàriament els homes. L'altra és horitzontal i posa de manifest quina és la concentració d'un o altre gènere a les diferents branques d'activitat econòmica. En aquest segon cas, també els homes estan en avantatge. I és que un 53,7% de les professions estan masculinitzades, és a dir, el percentatge de treballadors homes és igual o superior al 65% del total. Un 31,5% de les ocupacions està feminitzat i només el 14,8% són paritàries. Aquesta distribució s'explica també pel fet que a Espanya hi ha més ocupats homes (10,6 milions al tancament del tercer trimestre de 2018) que dones (8,8 milions), segons un estudi sobre segregació de gènere al mercat laboral elaborat per l'Institut Valencià d'Investigacions Econòmiques (IVIE) i la Fundació BBVA.\nEl document explicita que les ocupacions considerades com a masculinitzades inclouen, entre altres, directors executius d'empreses i de l'administració pública, professionals en física, química, matemàtiques, enginyeries i tecnologies de la informació i la comunicació. Tots ells, oficis d'alta qualificació. També predominen els homes en professions menys glamuroses com mecànics, treballadors de la construcció, especialistes en electricitat, conductors de transport o treballadors en protecció i seguretat.\nLes dones tenen més protagonisme en sectors com la sanitat, l'ensenyament, però també com a administratives, caixeres, dependentes de botigues o empleades d'agències de viatge i recepcionistes. La paritat entre els dos gèneres es dona en oficis com cambrers, venedors (excepte botigues), professionals de la cultura o de suport en serveis jurídics i socials i empleats de biblioteques i correus.\nL'esmentat informe estableix que aquesta composició de l'ocupació té la seva translació als sous: «Si una determinada ocupació és remunerada pel mercat amb salaris alts i està masculinitzada, vol dir que les dones presenten més dificultats que els homes en accedir a aquesta remuneració salarial i , per tant, les diferències salarials poden augmentar».\nAixí les coses, en les ocupacions masculinitzades la diferència entre el salari mitjà per hora que reben homes i dones és molt més elevada que en les ocupacions paritàries i feminitzades. En concret, en les que predominen els homes, les dones cobren de mitjana un 14,7% menys per hora, mentre que en les paritàries aquesta diferència es redueix en un 43% fins a situar la diferència en el 8,4%.\nPer la seva banda, en les professions en què les dones són majoria, també els homes reben més per hora, en aquest cas, un 11,1% més que les dones, fins i tot quan aquells representen menys d'un 35%. Per tant, conclou l'esmentat document, «encara que presentin menor bretxa que les ocupacions masculinitzades, aquesta segueix sent un 24% més gran que en els treballs paritaris». Així mateix, «a mesura que la segregació ocupacional disminueix i hi ha més paritat en les ocupacions, també es redueixen les diferències de remuneracions entre els dos gèneres».\nL'IVIE i la Fundació BBVA consideren que, per a disminuir o erradicar aquestes distàncies, seria recomanable «reduir al màxim la segregació» de manera que «els individus es distribuïssin en les diferents ocupacions d'acord amb el seu nivell educatiu i formació i no basant-se el seu gènere».